EUROOPAN YHTEISÖJEN KOMISSIO 
Bryssel, 07.04.1998 
KOM(1998)2181opull. 
EHDOTUS: 
NEUVOSTON PÄÄTÖS 
EUROOPAN YHTEISÖJEN JA NIIDEN JÄSENVALTIOIDEN SEKA BULGARIAN 
TASAVALLAN VÄLISELLÄ EUROOPPA-SOPIMUKSELLA PERUSTETUSSA 
ASSOSIAATIONEUVOSTOSSA VAHVISTETTAVASTA YHTEISÖN KANNASTA 
EY:N JA BULGARIAN ASSOSIAATIONEUVOSTOSSA PÄÄTETTÄVÄN NEUVOA-
ANTAVAN SEKAKOMITEAN PERUSTAMISESTA 
(komission esittämä) 

PERUSTELUT 
1. Helmikuun 1. päivänä 1995 voimaan tulleen Euroopan yhteisöjen ja niiden jäsenvaltioiden 
sekä Bulgarian tasavallan välisestä assosiaatiosta tehdyn Eurooppa-sopimuksen 110 
artiklassa määrätään, että assosiaationeuvosto voi päättää perustaa muita erityiskomiteoita 
tai elimiä avustamaan sitä tehtäviensä suorittamisessa. 
2. Eurooppa-sopimuksen 110 artiklaa koskevassa yhteisessä julistuksessa n:o 17 sovittiin, että 
assosiaationeuvosto tutkii neuvoa-antavan toimielimen perustamista, joka muodostuisi 
Euroopan yhteisöjen talous- ja sosiaalikomitean jäsenistä ja vastaavista Bulgarian 
edustajista. Tämä vahvistettiin EY:n ja Bulgarian assosiaatiokomitean 27 ja 28. lokakuuta 
1997 pidetyssä viimeisimmässä kokouksessa. 
3. Komissio ehdottaa sen vuoksi, että assosiaationeuvosto perustaa molempien 
sopimuspuolten talouselämän ja työmarkkinoiden eturyhmiä edustavan neuvoa-antavan 
sekakomitean sen suuren kiinnostuksen perusteella, jota kummankin sopimuspuolen 
työmarkkinaosapuolet ovat osoittaneet ja joita on yhteisön puolesta edustanut talous- ja 
sosiaalikomitea ja Bulgarian puolesta Bulgarian talouselämän ja työmarkkinoiden 
osapuolet. 
4. Ehdotetun neuvoa-antavan sekakomitean on tarkoitus olla vuoropuhelufoorumina 
kummankin sopimuspuolen työmarkkinaosapuolille. Se olisi hyödyllistä Bulgarian 
työmarkkinaosapuolille, jotka tutustuvat talous- ja sosiaalikomiteassa harjoitettuun 
kuulemismenettelyyn sekä Euroopan unionissa tapahtuvaan työmarkkinaosapuolten 
väliseen vuoropuheluun yleensä. Se olisi myös hyödyllistä Euroopan unionin 
työmarkkinaosapuolille, jotka tutustuvat Bulgariassa toteutettavien talous- ja 
yhteiskuntarakenteiden uudistusten sosiaaliseen ulottuvuuteen. Assosiaationeuvosto voi 
myös kuulla ehdotettua neuvoa-antavaa sekakomiteaa, ennen kuin se päättää selvästi 
yhteiskunnallisista asioista. Komitean kuuleminen on kuitenkin täysin 
assosiaationeuvoston harkinnassa. 
5. Ehdotetun neuvoa-antavan sekakomitean perustamisella ei ole rahoitusvaikutuksia yhteisön 
talousarvioon, koska Bulgarian osallistujat vastaavat omista kuluistaan ja koska yhteisön 
kulut katetaan talous-ja sosiaalikomitean talousarviosta. 
6. Liitteenä on ehdotus neuvoston päätökseksi assosiaationeuvostossa vahvistettavasta 
yhteisön kannasta, kuten neuvoston ja komission kyseisen Eurooppa-sopimuksen 
tekemisestä 19. joulukuuta 1994 tehdyn neuvoston ja komission päätöksen 2 artiklan 1 
kohdassa säädetään. Neuvostoa pyydetään hyväksymään liitteenä oleva teksti. 
1 
EHDOTUS: 
NEUVOSTON PÄÄTÖS 
tehty 
EUROOPAN YHTEISÖJEN JA NIIDEN JÄSENVALTIOIDEN SEKÄ BULGARIAN 
TASAVALLAN VÄLISELLÄ EUROOPPA-SOPIMUKSELLA PERUSTETUSSA 
ASSOSIAATIONEUVOSTOSSA VAHVISTETTAVASTA YHTEISÖN KANNASTA 
EY:N JA BULGARIAN ASSOSIAATIONEUVOSTOSSA PÄÄTETTÄVÄN NEUVOA-
ANTAVAN SEKAKOMITEAN PERUSTAMISESTA 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, Euroopan hiili- ja teräsyhteisön 
perustamissopimuksen ja Euroopan atomienergiayhteisön (Euratom) perustamissopimuksen, 
ottaa huomioon 19 päivänä joulukuuta 1994 Euroopan yhteisöjen ja niiden jäsenvaltioiden sekä 
Bulgarian välisen Eurooppa-sopimuksen tekemistä koskevan neuvoston ja komission päätöksen 
2 artiklan 1 kohdan, 
ottaa huomioon komission ehdotuksen, 
sekä katsoo, että 
kyseisen Eurooppa-sopimuksen 110 artiklassa määrätään, että assosiaationeuvosto voi päättää 
erityisten komiteoiden tai elinten perustamisesta auttamaan sitä tehtäviensä suorittamisessa, 
Euroopan unionin ja Bulgarian talouselämän ja työmarkkinoiden eturyhmien vuoropuhelulla 
voidaan vaikuttaa paljon Eurooppa-sopimuksen täytäntöönpanoon kokonaisuudessaan, ja 
näyttäisi asianmukaiselta, että tällainen yhteistyö tapahtuisi Euroopan yhteisöjen talous- ja 
sosiaalikomitean jäsenten ja Bulgarian talouselämän ja työmarkkinoiden osapuolten välillä, 
ON PÄÄTTÄNYT SEURAAVAA: 
Ainoa artikla 
Euroopan yhteisöjen ja niiden jäsenvaltioiden sekä Bulgarian tasavallan välisellä Eurooppa-
sopimuksella perustetussa assosiaationeuvostossa vahvistettavan yhteisön kannan, joka koskee 
neuvoa-antavan sekakomitean perustamista, on perustuttava kyseisen assosiaationeuvoston 
päätösluonnokseen, joka on tämän päätöksen liitteenä. 
Tehty Brysselissä 
Neuvoston puolesta 
Puheenjohtaja 
s 
LUONNOS: 
Euroopan yhteisöjen ja niiden jäsenvaltioiden sekä Bulgarian tasavallan 
Eurooppa-sopimuksella perustetun assosiaationeuvoston päätös N:o .../98 
tehty 
neuvoa-antavan sekakomitean perustamisesta 
ASSOSIAATIONEUVOSTO, joka 
ottaa huomioon Eurooppa-sopimuksen Euroopan yhteisöjen ja niiden jäsenvaltioiden sekä 
Bulgarian tasavallan välisestä assosiaatiosta ja erityisesti sen 110 artiklan, 
sekä katsoo, että 
Euroopan unionin ja Bulgarian talouselämän ja työmarkkinoiden eturyhmien vuoropuhelulla ja 
yhteistyöllä voidaan vaikuttaa paljon Euroopan unionin ja Bulgarian välisten suhteiden 
kehitykseen, ja 
näyttäisi asianmukaiselta, että tällainen yhteistyö tapahtuisi Euroopan yhteisöjen talous- ja 
sosiaalikomitean jäsenten ja Bulgarian talouselämän ja työmarkkinoiden osapuolten välillä, 
ON TEHNYT TÄMÄN PÄÄTÖKSEN: 
1 artikla 
Perustetaan neuvoa-antava sekakomitea, jonka tehtävänä on edistää vuoropuhelua ja yhteistyötä 
Euroopan unionin ja Bulgarian talouselämän ja työmarkkinoiden eturyhmien välillä. Tällainen 
vuoropuheluja yhteistyö käsittää Euroopan unionin ja Bulgarian suhteiden kaikki taloudelliset ja 
sosiaaliset näkökohdat sellaisina kuin ne ilmenevät Eurooppa-sopimuksen täytäntöönpanon 
yhteydessä. Neuvoa-antava sekakomitea ilmaisee kantansa näiden alojen kysymyksistä. 
2 artikla 
Neuvoa-antava sekakomitea muodostuu kuudesta Euroopan yhteisöjen talous- ja 
sosiaalikomitean ja kuudesta Bulgarian talouselämän ja työmarkkinoiden eturyhmien 
edustajasta. 
Neuvoa-antava sekakomitea toimii omasta aloitteestaan tai kun assosiaationeuvosto kuulee sitä. 
Neuvoa-antavan sekakomitean jäsenet valitaan sen varmistamiseksi, että komiteassa tulevat 
huomioon otetuiksi mahdollisimman tarkasti Euroopan unionin ja Bulgarian eri talouselämän ja 
työmarkkinoiden eturyhmät. 
Neuvoa-antavan sekakomitean puheenjohtajina toimivat Euroopan yhteisöjen talous- ja 
sosiaalikomitean jäsen ja Bulgarian jäsen. 
Neuvoa-antava sekakomitea hyväksyy oman työjärjestyksensä. 
4-
3 artikla 
Euroopan yhteisöjen talous- ja sosiaalikomitea ja Bulgarian talouselämän ja työmarkkinoiden 
eturyhmät vastaavat kumpikin omista henkilöstö-, matka- ja oleskelu-, kustannuksistaan sekä 
posti- ja televiestintäkuluistaan, jotka aiheutuvat niiden osallistumisesta komitean ja sen 
työryhmien kokouksiin. 
Talous- ja sosiaalikomitea vastaa kokousten tulkkausmenoista sekä asiakirjojen käännös- ja 
jäljentämiskustannuksista, lukuun ottamatta Bulgarian menoja, jotka koskevat tulkkausta tai 
kääntämistä bulgarian kielelle/kielestä, ja joista vastaa Bulgarian talouselämän ja 
työmarkkinoiden eturyhmät. 
Muista kokousten järjestämiseen liittyvistä kustannuksista vastaa kokousten isäntänä toimiva 
sopimuspuoli. 
Tehty Brysselissä 
Assosiaationeuvoston puolesta 
Puheenjohtaja 

ISSN 1024-4492 
KOM(98) 218 lopullinen 
ASIAKIRJAT 
FI 11 06 02 
Luettelonumero : CB-CO-98-234-FI-C 
ISBN 92-78-33124-4 
Euroopan yhteisöjen virallisten julkaisujen toimisto 
L-2985 Luxemburg